Anders Hagerup

Anders Askevold Hagerup (1904–1979) var en norsk lektor, oversetter og barnebokforfatter som var gift med lyrikeren Inger Hagerup.

Hagerup var cand.philol. fra 1929, og ble sammen med Inger engasjert i Mot Dag på 1930-tallet. Under krigen ble han arrestert under Læreraksjonen i 1942, satt en ukes tid på Grini og deretter sendt til Kirkenes. Han ble løslatt i september 1942.Anders Askevold Hagerup; fanger.no

Anders Hagerup oversatte nærmere nitti bøker, blant dem flere av Agatha Christie. Han skrev lærebøker i tysk, skrev to hørespill for NRK sammen med Inger Hagerup, og skrev selv tre barnebøker: Sissel og Klaus og Jamsis (1950), Tuska puska, eventyr for mindre barn (1951) og Katten som kunne telle til seksti (1965).

 Referanser 
Vold, Karin Beate. (2009, 13. februar). Inger Hagerup. Norsk biografisk leksikon. Hentet 10. november 2015

 Eksterne lenker 

 Anders Hagerup i Norsk Oversetterleksikon

Kategori:Norske barnebokforfattere
Kategori:Norske hørespillforfattere
Kategori:Norske oversettere
Kategori:Norske motstandsfolk under andre verdenskrig
Kategori:Hagerup